tomron87/hebrew-wikipedia-sentences-corpus huggingface dataset:
270 - זמן מחצית חיים של 7.16 אלפיות השנייה
275 - זמן מחצית חיים של 14 אלפיות השנייה
מיילדות הוא רומן מאת הסופר כריס בוג'אליאן שיצא לאור בשנת 1997. הרומן מספר את סיפורה של המיילדת סיביל דאנפורת', מיילדת פרטית שמסתייגת מלידות בבית חולים ומעדיפה ליילד נשים בלידת בית.
בלילה של סערה קשה מקבלת סיביל קריאה דחופה לבוא לבית בוורמונט וליילד אישה.
במהלך הלידה האישה חוטפת שבץ ומתה.
סיביל יודעת שהתינוק חי ומבצעת ניתוח קיסרי להצלת התינוק.
לאחר מוות האם עלו השערות שבמהלך הניתוח האם הייתה חיה וניתן היה להציל אותה.
העיירה רועשת וסיביל עומדת למשפט בו תיאלץ להוכיח את חפותה.
סדרת טלוויזיה על בסיס עלילת הספר יצא בשנת 2011. כיכבו בסדרה סיסי ספייסק, פייפר לורי וביים גלן ג'ורדן.
מיילו אנתוני ונטימיליה הוא שחקן קולנוע וטלוויזיה אמריקאי.
התפרסם לראשונה בהופעתו בסדרת הטלוויזיה "בנות גילמור" כג'ס מריאנו, בין 2001 שנת 2006. בשנת 2006 שיחק את בנו של סילבסטר סטאלון בסרט "רוקי בלבואה".
פריצתו הגדולה הייתה בסדרת הטלוויזיה "גיבורים" בשנים 2006-2010, שם שיחק את הדמות הראשית של פיטר פטרלי.
משנת 2016 מככב בתור ג'ק פירסון בסדרת הדרמה "החיים עצמם" של רשת NBC, ועל תפקידו היה מועמד לפרסי אמי לשחקן הטוב ביותר בסדרת דרמה שלוש פעמים ברציפות.
ונטימיליה נולד באנהיים שבקליפורניה, לקרול ופיטר ונטימיליה.
הוא הבן הצעיר במשפחה, לאחר שתי אחיות: לסלי ולורל.
הוא נולד עם פגם בעצב השמאלי בשפה התחתונה, ולכן יש לו חיוך עקום מעט.
ונטימיליה סיים את לימודיו בתיכון "אל מודנה" שבמחוז אורנג' בקליפורניה בשנת 1995.
בגיל 18 קיבל מלגת לימודי קיץ בבית ספר לאמנויות התיאטרון – American Conservatory Theater.
ונטימיליה למד באוניברסיטת קליפורניה בלוס אנג'לס במשך 4 שנים לקראת תואר באנגלית, אך נשר למען קריירת המשחק שלו.
בגיל 18 החל מיילו ללכת למבחני בד, והופיע בתפקידים אורחים בסדרות שונות כמו "הנסיך המדליק מבל אייר", "CSI", "סברינה המכשפה הצעירה", "חוק וסדר", "בוסטון פאבליק" ו"בוסטון ליגל".
הוא גם כיכב בכמה סדרות נעורים שירדו מהאוויר אחרי לא יותר משמונה פרקים כמו "המין השני".
בין השנים 2001–2006 ונטימיליה שיחק בסדרת הדרמה "בנות גילמור" שם גילם את ג'ס מריאנו, אחיינו המרדן של לוק המגיע לעיירת סטארס הולו ומתחיל לצאת עם גיבורת הסדרה רורי גילמור.
מאוחר יותר גם חתם על חוזה לסדרת בת ל"בנות גילמור" שקיבלה פרק פיילוט בעונה השלישית, אבל הסדרה לא עלתה לאוויר בגלל חוסר תקציב (לתפקיד אביו נבחן השחקן אידריאן פסדר המשחק את אחיו בסדרה "גיבורים").
מיילו חזר לשחק ב"בנות גילמור" עוד מספר פעמים לתפקיד אורח בעונות הרביעית והשישית.
בין השנים 2004–2005 שיחק בעונה האחרונה של הסדרה "חלום אמריקאי" בתור כריס פירס, בן השכנה החדשה העוברת להתגורר בסמוך למשפחת פריור.
ב-2005 שיחק גם בסדרה "יומני בדפורד", שהורדה מן האקרנים לאחר 8 פרקים בלבד.
באותה שנה שיחק גם בסרטי האימה "הקללה" ו"להישאר בחיים", בנוסף לכיכובו בסרט הקצר Intelligence.
מיילו שיחק גם בסרט השישי בסדרת סרטי "רוקי" "רוקי בלבואה", שיצא לקולנוע בשנת 2006. שם שיחק ונטימיליה את בנו של המתאבק: רוברט בלבואה ג'וניור.
החל משנת 2006 שיחק ונטימיליה באחד התפקידים הראשיים בסדרת הטלוויזיה של רשת NBC "גיבורים", שם הוא מגלם את הדמות של פיטר פטרלי, בעל היכולת לספוג כוחות מאחרים.
באמצע 2007, הופיע ונטימיליה בקליפ של פרגי לשיר "Big Girls Don't Cry".
בנוסף באותה שנה, הוא הופיע בסרט האימה "Pathology".
בשנת 2014 שיחק בדרמה "גרייס ממונקו" בכיכובה של ניקול קידמן.
עוד באותה שנה השתתף בקליפ של פריאנקה צ'ופרה לשיר "I Cant Make You Love Me".
בשנת 2015 גילם את דמותו של ג'ייסון לנון בעונה השנייה של סדרת גיבורי העל "גותהאם" שמשודרת ברשת FOX.
משנת 2016 הוא משחק לצד מנדי מור בסדרה הדרמה קומית "החיים עצמם" של רשת NBC, בדמותו של ג'ק פירסון.
ונטימיליה היה מועמד לפרס אמי לשחקן ראשי בסדרת דרמה 3 פעמים ברצף בשנים 2017–2019.
בשנת 2018 שיחק בסרט "סיבוב שני" לצד ג'ניפר לופז, ושב לגלם את דמותו של רוברט בלבואה ג'וניור בסרט "קריד 2".
בשנת 2019 כיכב בסרט "אמנות המירוץ בגשם" לצדה של אמנדה סייפריד.
במרץ 2022 לוהק מיילו לככב בסדרת הפשע והמסתורין "The Company You Keep" ברשת ABC אותה גם יפיק; הסדרה מהווה עיבוד אמריקאי לסדרה דרום-קוריאנית "My Fellow Citizens!" משנת 2019.
ונטימיליה יצא במשך כ-3 וחצי שנים עם כוכבת הסדרה "בנות גילמור", אלקסיס בלדל.
בין השנים 2007–2009 יצא עם השחקנית היידן פנטייר, שכיכבה לצידו בסדרה "גיבורים".
כמו כן, הוא ויתר על אלכוהול בגיל 22 והוא לא מעשן סיגריות.
הוא זכה בתואר ה"צמחוני הסקסי ביותר" לשנת 2009 על ידי ארגון PETA.
תפקיד אורח (עונות 4&6); 37 פרקים2003בוסטון פאבליקג'ק פרובסריו4 פרקיםחוק וסדר: מדור מיוחדלי היליפרק: "Escape"2004–2005חלום אמריקאיכריס פירס13 פרקים2006יומני בדפורדריצר'ד ת'ורן השלישיתפקיד ראשי; 8 פרקים2006–2010גיבוריםפיטר פטרליתפקיד ראשי (4 עונות); 69 פרקים2008רובוט צ'יקןאקוולאדדיבוב; פרק: "They Took My Thumbs"2011Suite 7מיילופרק: "That Guy"
גם ביים והפיק את הפרקThe Temp Lifeשףסדרת רשת; 2 פרקיםWolverineוולבריןדיבוב; 12 פרקים2013מוב סיטינד סטאקסתפקיד ראשי; 6 פרקיםChosenאיאן מיטשלתפקיד ראשי (עונות 2-1); 11 פרקים
גם מפיק בפועל2015גות'האםג'ייסון לנון3 פרקיםThe PET Squad Filesקאש4 פרקים
גם מפיק בפועלהלחישותשון בניגאןתפקיד ראשי; 13 פרקיםהליגההסוכן בייקרפרק: "The Block"2015–2016אולטימייט ספיידרמן: סדרת האנימציהפיטר פארקרדיבוב; 4 פרקים2016Relationship Statusג'קסדרת רשת; 3 פרקיםבנות גילמור: שנה בחייהןג'ס מריאנומיני-סדרה2016–2022החיים עצמםג'ק פירסוןתפקיד ראשי (6 עונות); 103 פרקים
גם ביים שלושה פרקים2019Human Discoveriesדונקדיבוב; פרק: "And Then They Lost Fire"2022גברת מייזל המופלאהבחור יפה פרק: "Ethan...Esther...Chaim"2023The Company You Keepצ'ארלי ניקולטיתפקיד ראשי; 10 פרקים
מייטי מורפין פאוור ריינג'רס היא סדרת טלוויזיה אמריקאית פופולרית לילדים, והיא המוצר הראשון של זיכיון "פאוור ריינג'רס".
הסדרה בת 145 פרקים והופקה לטלוויזיה על ידי חברת "סבן אנטרטיינמנט" לערוץ Fox Kids בין השנים 1993 -1995. היא נוצרה על ידי צמד המפיקים הישראלים-אמריקאים חיים סבן ושוקי לוי, והתבססה על הסדרה היפנית "סופר סנטאי".
בעקבות הצלחת הסדרה, הופק והופץ בשנת 1995 סרט המבוסס עליה.
בשנת 2010 הוציאה חברת דיסני את 32 הפרקים הראשונים של העונה הראשונה מחדש בתוספת של שינויים דיגיטליים וקטעי מעבר בסגנון קומיקס.
ב-19 באפריל 2023 יצא בנטפליקס סרט בשם "פאוור ריינג'רס: מאז ולתמיד" לציון 30 שנה לסדרה ומאחד כמה משחקני הסדרה.
בישראל שודרה העונה הראשונה בערוץ 2 והעונה השנייה והשלישית שודרו בערוץ הילדים.
בגרסה הראשונה של התוכנית, מכשפה נבזית בשם ריטה ריפולסה מצליחה לחמוק מהמקום בו הייתה כלואה במשך 10,000 שנה ומנסה להשתלט על כדור הארץ בעזרת העוזרים שלה גולדאר, סקורפינה (עקרבית), פינסטר, סקוואד ובאבו, וצוות לוחמי החימרים שלה.
כדי למנוע ממנה לעשות זאת, זורדון ועוזרו "אלפא 5" בוחרים באופן אקראי חמישה תלמידי תיכון אמריקאיים (ג'ייסון, בילי, טריני, זאק וקימברלי) כדי להציל את העולם.
זורדון מעניק להם את "ממירי הכח" אשר מאפשרים להם לשנות את צורתם לגיבורי-על לאחר אמירת סיסמה.
לכל ריינג'ר יש נשק ייחודי לו ורכב רובוטי ייחוד בצורת בעל חיים פרהיסטורי שנקרא "זורד".
הרכבים מתלכדים ביחד ליצירת רובוט ענקי החמוש בחרב, שנקרא "מגה-זורד".
בכל פרק מתנהל קרב בין הפאוור ריינג'רס ובין מפלצות הנשלחות על ידי ריטה ריפולסה לכדור הארץ.
בשלב מסווים כאשר המפלצת עומדת להפסיד ריטה משתמשת במקל הקסמים שלה על מנת להפוך את המפלצות למפלצות ענק.
ברגע זה הפאוור ריינג'רס קוראים למגה-זורד אשר מופעל על ידם ומשתמשים בו כדי לחסל את אותן מפלצות ענק לתמיד.
במהלך העונה הראשונה מצטרף לתיכון תלמיד חדש, טומי אוליבר, נער בעל כישרון רב באמנויות לחימה אשר נבחר בידי ריטה להיות הריינג'ר הירוק אשר ילחם למענה כדי להשמיד את הפאוור ריינג'רס.
הריינג'רס מצליחים לבסוף לעצור את טומי ולשבור את הכישוף אותו הטילה ריטה על טומי והוא עובר לצד של הטובים כפאוור ריינג'ר.
לאחר פגרה ארוכה של כמה פרקים, זורדון שוב מצרף את טומי לחבורה וביחד הם מנצחים את ריטה.
לאחר שריטה נכשלה בהשמדת הפאוור ריינג'רס, מגיע ממימד אחר יצור בשם לורד זד אשר תופס את מקומה של ריטה כנבל הראשי בסדרה ומנסה בעצמו להשתלט על העולם ולהשמיד את הפאוור ריינג'רס.
לורד זד מחזיר את ריטה לכלא ממנו הצליחה להשתחרר בתחילת העונה הראשונה.
הוא גם משפר את החימרים של ריטה והופך אותם לחזקים יותר.
הפאוור ריינג'רס משדרגים את הזורדים שלהם וטומי מאבד את כוחותיו של הריינג'ר הירוק לנצח בשל העובדה שבעונה הקודמת ריטה השתמשה בכישוף אשר שאב את כל כוחותיו של הריינג'ר הירוק.
לבסוף טומי מקבל כוחות חדשים והופך לפאוור ריינג'ר חדש בצבע לבן והופך למנהיג החבורה במקומו של ג'ייסון.
במסע הארוך של הפאוור ריינג'רס נגד כוחות האופל של זד, ג'ייסון, זאק וטריני נבחרים לייצג את ארצם בשיחות שלום בשווייץ.
בשל כך, הם נאלצים לוותר על ממירי הכוח שלהם ועל תפקידם כחלק מהצוות של הפאוור ריינג'רס.
את מקומם של השלושה תופסים שלושה נערים חדשים - רוקי, אדם ועיישה.
בהמשך העונה, ריטה ריפולסה מצליחה לחזור לירח ולהשקות את לורד זד בשיקוי אהבה בעת שהוא ישן.
זד מתאהב בריטה ומתחתן איתה, מה שמוביל לשיתוף כוחות מלא של השניים נגד הפאוור ריינג'רס.
מייטי מורפין פאוור ריינג'רס - הסרט (1995)
הפאוור ריינג'רס נמצאים בשיא כוחם אך הם מאוימים מצד יצור מיתולוגי בשם אייבן אוּז, מפלצת סגלגלה העשויה חומר סגלגל ודוחה הנקרא "אוּז" ומגעיל שנכלא לפני עידנים, אשר משתף כוחות עם לורד זד וריטה.
הוא נעזר ביצורים העשויים מהאוּז כדי להשמיד את הפאוור ריינג'רס.
הוא חודר למפקדת הפאוור ריינג'רס והורס אותו לגמרי, ותוך כדי הורס גם את מתחם הכוח של זורדון ומשאיר אותו חסר אונים.
הפאוור ריינג'רס מגלים זאת והם נותרים חסרי כוחות, הם מצליחים לנצל את שארית כוחות המפקדה כדי להטיסם לכוכב פידוס, שם ימצאו מכשפה רבת עוצמה שתשלח אותם למסע מסוכן להחזיר את הכוחות שלהם.
בינתיים, אייבן אוז שולט בטירתו של זד, ובמבוגרי העיר בעזרת האוז והם משמשים כעבדיו, ובונים לו שני רובוטים חזקים שמקור כוחם הוא אוז.
הפאוור ריינג'רס חוזרים אל כדור הארץ ומגלים את החורבן שאייבן אוז זרע ומצליחים לשקם את מפקדת הפאוור ריינג'רס ובכך גם את מרכז כוחו של זורדון, את אלפא ואת כל מרכזי הבקרה.
הריינג'רס יוצאים לעיר כדי להתעמת עם אייבן אוז ומשתמשים במגה-זורדים חדשים כדי להביס את אייבן אוז והרובוטים שלו.
הריינג'רס מנצחים את אייבן אוז והשקט שב לעיר.
זד וריטה שוב נכשלו בהשמדתם של הפאוור ריינג'רס.
ממימד אחר מגיח יצור ושמו "ריטו רבולטו", אחיה של ריטה.
ריטו מביא לריטה וזד הפתעה - יצורים חזקים יותר מהחימרים - "הטנגות", ציפורים גדולות שצורחות כמו עורבים בעלות עוצמה חזקה ביותר שמסוגלות להביס את הריינג'רס.
ריטו אשר מעוניין להשמיד את הריינג'רס מחליט שלא לשלוח מפלצת אלא להכין להם מלכודת ומצליח בסופו של דבר להרוס את הזורדים אשר כושלים במהלך הלחימה.
בעקבות כך זורדון מודיע שכל כוחותיהם המיוחדים של הריינג'רס נעלמו אבל אלפא מודיע שיש סוג של גורם אחד שיכול להשיב לריינג'רס את כוחותיהם.
הריינג'רס משוגרים למדבר שם הם מוצאים מערה אשר מובילה אותם לתוך מקדש עתיק בו הם פוגשים לוחם נינג'ה ששמו נינג'ור.
הוא ידע שהם נבחרו להיות הפאוור ריינג'רס.
הוא עורך להם טקס מיוחד ומעניק להם את כוח הנינג'ה (לא קשור לעונה 11) מחזיר להם את הכוחות ומביא להם סמלי חיות אחרים, זורדים חדשים ואפילו אופנועי כרישים.
בהמשך, בעקבות ההחלטה של קימברלי לעזוב לפלורידה בעקבות משלחת ספורט בהתעמלות קרקע, קימברלי נאלצת להיפרד מחבריה ולהעניק את ממיר הכוח שלה למישהי אחרת.
לבסוף היא מעניקה את הממיר שלה לקאת'רין (קאט) היילארד, מהגרת חדשה מאוסטרליה.
הערה: עונה זו נחשבת כחלק מהעונה השלישית של המייטי מורפין פאוור ריינג'רס.
בעונה זו חמישה חייזרים מגיעים לכדור הארץ ומגלים שהם לא עומדים לחיות שם עוד הרבה זמן בגלל שהם יצורים ימיים והסביבה בכדור הארץ לא מתאימה להם.
אבא של ריטה, אדון הרשע, מצליח להפוך את הריינג'רס לילדים.
בעקבות כך זורדון שולח את הריינג'רס הצעירים למצוא את גבישי הזיאו כדי לחזור לצורתם.
לאחר שהם חוזרים לצורתם המקורית, הסדרה המקורית מסתיימת ומתחילה סדרת ההמשך, "פאוור ריינג'רס זיאו".
סרט שיצא ב-19 באפריל 2023 ברשת "נטפליקס".
הסרט מתחיל כשהחבורה המקורית נלחמת בריטה ששבה לחיים ולבשה גוף קיברנטי, בעת ניסוי של בילי לאחר שהקים מרכז בקרה חדש, באמצעות חברה שבבעלותו, על מנת להשיב את זורדון לחיים.
ריטה משיבה לחיים גם את המינוטאור והלטחש בגוף קיברנטי חדש ומחייה את צבא החיימרים המקוריים שלה.
בעת המתקפה, ריטה הורגת את טריני וזאק מחליט לאמץ את ביתה, מין.
כמו כן ריטה שובה את קימברלי, ג'ייסון וטומי.
ובילי וזאק, ביחד עם אלפא 9 מביאים את קטרין ואת רוקי.
ובהמשך, מין הופכת לריינג'רית הצהובה השלישית ומצטרפת למלחמה.
ג'ייסון לי סקוט (אוסטין סט.
ג'ון) – ריינג'ר הטירנוזאורוס האדום המקורי, והמנהיג הראשון של החבורה.
המומחה ביותר מבין החבורה באמנויות לחימה.
זאקארי "זאק" טיילור (וולטר ג'ונס) – ריינג'ר המסטודון השחור המקורי.
בילי קרנסטון (דייוויד יוסט) – ריינג'ר הטריצרטופס הכחול וריינג'ר הנינג'ה הכחול.
החזיק בתפקיד למשך התקופה הארוכה ביותר, ונחשב לחכם ולביישן שבחבורה.
מנהיג הריינג'רס ב"פאוור ריינג'רס: מאז ולתמיד".
שב ל"פאוור ריינג'רס זעם קוסמי" שבה הוא משמש כמנטור שלהם.
טריני קוואן (טווי טרנג) – ריינג'רית נמר שן-חרב הצהובה המקורית והיא כמעט היחידה שמבינה את בילי שהוא מדבר בשפה גבוהה.
נהרגה ב"פאוור ריינג'רס: מאז ולתמיד".
קימברלי הארט (איימי ג'ו ג'ונסון) – ריינג'רית הפטרודקטיל הוורודה וריינג'רית הנינג'ה הוורודה המקורית.
היא חובבת קניות ובקטע של טומי.
טומי אוליבר (ג'ייסון דייוויד פרנק) – ריינג'ר הדרקון הירוק, ריינג'ר הנמר הלבן וריינג'ר הנינג'ה הלבן.
בהתחלה ריטה השתלטה עליו והוא היה רע, אבל הריינג'רס הסירו את הכישוף והוא הפך לטוב.
כוחו הירוק היה זמני, אבל לאחר זמן מה הוא קיבל כוחות חדשים של הריינג'ר הלבן והפך למנהיג הריינג'רס.
רוקי דה-סאנטוס (סטיב קרדנאס) – ריינג'ר הטירנוזאורוס האדום השני וריינג'ר הנינג'ה האדום.
אדם פארק (ג'וני יונג בואש) – ריינג'ר המסטודון השחור השני וריינג'ר הנינג'ה השחור.
אעיישה קמפבל (קרן אשלי) – ריינג'רית נמר שן-חרב הצהובה השנייה וריינג'רית הנינג'ה הצהובה.
מחליפה את טריני וחברה טובה של קימברלי.
קת'רין "קאט" הילארד (קתרין סאתרלנד) – מהגרת חדשה מאוסטרליה שמנסה להתחבר לחבורה, ריטה וזד השתלטו עליה, וגרמו לה לקחת את הכוח הוורוד, אבל היא טובה בסוף והופכת לריינג'רית הנינג'ה הוורודה השנייה שמחליפה את קימברלי.
מין קוואן (צ'ארלי קרש) – ריינג'רית נמר שן-חרב הצהובה השלישית.
בתה של טריני ובתו המאומצת של זאק.
הופיעה בסרט הטלוויזיה "פאוור ריינג'רס: מאז ולתמיד".
קיבלה את כוחות הריינג'ר שלה באמצעות המתמר של אימה המנוחה, לאחר שריטה (בגרסה הקיברנתית שלה) הרגה אותה.
הופיעה בפרק האחרון של "פאוור ריינג'רס זעם קוסמי".
נמר שן-חרב צהוב דינו-זורד (טריני/מין).
טייטנוס לבן דינו-זורד ההובלה (טומי/ג'ייסון).
דינו מגה-זורד (טירנוזאורוס, טריצרטופס, מסטודון, נמר שן-חרב, פטרודקטיל).
דינו מגה-זורד (מצב טנק) (טירנוזאורוס, טריצרטופס, מסטודון, נמר שן-חרב).
זורד דרקון ירוק (מצב לוחם) (טריצרטופס, מסטודון, נמר שן-חרב, דרקון).
זורד מגה-דרקון (טירנוזאורוס, טריצרטופס, מסטודון, נמר שן-חרב, פטרודקטיל, דרקון).
דינו אולטרה-זורד (טירנוזאורוס, טריצרטופס, מסטודון, נמר שן-חרב, פטרודקטיל, דרקון, טייטנוס).
זורד דרקון אדום (מצב לוחם).
זורד נמר לבן (מצב לוחם).
רעם מגה-זורד (דרקון,חד-קרן, אריה, גריפין, ציפור-אש).
רעם מגה-זורד (מצב תקיפה) (דרקון,חד-קרן, אריה, גריפין, ציפור-אש).
זורד מגה-נמר (חד-קרן, אריה, גריפין, ציפור-אש, נמר).
טור רעם-זורד ההובלה (מצב לוחם) (דרקון,טור).
רעם אולטרה-זורד (דרקון,חד-קרן, אריה, גריפין, ציפור-אש, נמר,טור).
נינג'ה מגה-זורד (קוף, זאב, צפרדע, דוב, עגור).
נינג'ה בז מגה-זורד (קוף, זאב, צפרדע, דוב, עגור,בז).
נינג'ה אולטרה-זורד (קוף, זאב, צפרדע, דוב, עגור,בז, טייטנוס)
שוגון-זורד (עונה 3 + עונת החייזרים)
שוגון מגה-זורד (קוף קדום, זאב קדום, צפרדע קדום, דוב קדום, עגור קדום).
שוגון בז מגה-זורד (קוף קדום, זאב קדום, צפרדע קדום, דוב קדום, עגור קדום,בז).
שוגון אולטרה-זורד (קוף קדום, זאב קדום, צפרדע קדום, דוב קדום, עגור קדום,בז, טייטנוס).
זורדון - (קול על ידי בוב מנהאן/דייוויד פילדינג): ישות תוכן בין ממדית מחלל החיצון שהיה לשעבר מכשף חזק נגד המכשפה הגלקטית ריטה עד שהיא שמה עליו כישוף ללכוד אותו בכלא פיתול הזמן, הוא האנרגיה של כוחותיהם של הפאוור ריינג'רס ושל מרכז הבקרה.
בפרק הפיילוט הוא נקרא זולתר.
בעונת המגה פורס מתגלה כי היה לו חניך בשם גוסיי שהוא סוג של טוטם בין ממדי כמו זורדון.
אלפא 5 - (קול על ידי ריצ'רד סטיבן הורביץ): רובוט אלפא מדגם 5 ועוזרו הנאמן של זורדון, תמיד מרגיש בודד ומאוד סקרן איך בני אדם חיים.
פרק ספיישל בכיכובו שהופיע בקלטות הווידאו בלבד נקרא "חג המולד הקסום של אלפא".
מופיעים ב"פאוור ריינג'רס מאז ולתמיד" בהופעת קמע בשלט פרסומת לכריך.
בתרגום הישן, שיצא עם שידור הסדרה בישראל בשפת המקור, הם נקראו "גולמן" ו"גולגולת".
ארני - (ריצ'רד גנל): מנהל הקפיטריה באנג'ל גרוב.
אימן את טומי, באחד הפרקים, לבחינות לנבחרת הרוגבי של אנג'ל גרוב.
קווגמייר - (קווין תומפסון): אישון קסום שחי על אי האשליות (אי של ריטה שאליו נשלחו הריינג'רס בפרק הכפול "אי האשליות").
נינג'ור -(קול על ידי קים שטראוס): לוחם נינג'ה שעוזר לריינג'רס נגד המפלצות של ריטה וזד.
יכול להגדיל את עצמו, וכן לשנות את מצב הקרב שלו כשהוא מתעצבן במצב הענקי שלו.
כלי התחבורה שלו זה ענן.
פרד קולמן - (ג'יימי קרופט): ילד שמופיע ביקום של הסרט של הפאוור ריינג'רס.
חי עם אביו וחולם להיות ריינג'ר.
גילה שאביו כושף על ידי האוז שאיוון חילק לילדים בפארק השעשועים (כאשר הוא שכנע אותם שהאוז הוא למעשה שעשוע).
בהמשך, לאחר שאיוון הורה למבוגרי העיר המכושפים להתאבד בקפיצה לתוך התהום, הוא שכנע את צעירי העיר לעזור לו לשבור את הכישוף שאיוון הטיל על ההורים.
פאוור ריינג'רס חייזרים - (Alien Rangers): חמישה ריינג'רס חייזרים שנשלחו מכוכב אקוויטר לכדור הארץ כדי לעזור לזורדון ולפאוור ריינג'רס לאחר שהם נהפכו לילדים נגד המפלצות של ריטה וזד.
הזורדים שלהם הם השוגון זורד (עד סוף עונת החייזרים) והבאטל בורגס.
דולציה - (גבריאל פיצפטריק): לוחמת שחיה בכוכב הלכת פיידוס.
מכרה ותיקה של זורדון וככל הנראה בת גילו.
ביקום של הסרט היא זו שהעניקה לריינג'רס את כוחות הנינג'ה שלהם.
מר קפלן (הנרי קאנון): מנהל התיכון שבו הריינג'רס לומדים.
כיכב בין עונות המייטי מורפין לעונת הטורבו.
גברת אפלבי (רויס הרון): המחנכת את הריינג'רס.
כיכבה בין עונות המייטי מורפין לעונת הטורבו.
הנסיך דסק/כוח המסכה (טד ז'אן רוברטס): נסיך הכוכב אדנויי.
אנג'לה (רנה גריגס): מושא אהבתו של זאק בעונה הראשונה.
ואחרי זה לא נראתה יותר.
אלפא 8: רובוט שהופיע בסרט "פאוור ריינג'רס :מאז ולתמיד".
בעת הניסוי של בילי הוחזרה ריטה והשתמשה בגופו בשביל הגוף הקיברנטי שלה.
אלפא 9: רובוט שהופיע בסרט "פאוור ריינג'רס :מאז ולתמיד".
משמש כעוזרו של בילי במרכז הבקרה החדש.
ריטה ריפולסה (Rita Repulsa) - מכשפה נבזית אשר מצליחה לחמוק ממקום המכלוא בו היא הייתה כלואה במשך 10,000 שנה והיא מנסה לאורך העונות הראשונות של הסדרה להשתלט על כדור הארץ.
זורדון כלא אותה לפני זמן רב.
לאחר שהיא גורשה על ידי לורד זד למשך תקופה היא חזרה וגרמה לו להינשא לה בידי שיקוי אהבה.
סובלת מכאבי ראש בכל תבוסה נגד הריינג'רס.
שחקנית הגוף שלה, מאצ'יקו סוגה (Machiko Soga, ביפנית 曽我 町子), שיחקה את אותה הדמות שנקראה במקור המכשפה בנדורה (ביפנית 魔女バンドーラ) גם בגרסה היפנית של סדרה זו ("Kyōryū Sentai Zyuranger", ביפנית "恐竜戦隊ジュウレンジャ", אשר שודרה ביפן בין השנים 1992- 1993).
את קולה דיבבה מחדש ברברה גודסון, שבהמשך הוחלפה בסוזן בראדי.
שחקנית הגוף מהעונה השנייה ועד "פאוור ריינג'רס בחלל" הייתה קרלה פרז.
לורד זד (Lord Zedd) - אחד הדמויות הנבזיות ביותר בגלקסיה.
מחזיק מטה ארוך שמסומן ב"Z".
הוא נתן לריטה להחליף אותו בזמן שהוא מנסה להשתלט על הגלקסיה, אבל לאחר שריטה נכשלה הוא חזר למקומו.
הוא יותר חזק ומתוחכם מריטה, אך התאהב בה כשחזרה.
זד נהג ליצור בעצמו את מפלצותיו על ידי כך שהוא היה לוקח חפצים מכל מיני מקומות.
זד הוא הדמות המקורית הראשונה שנוצרה בגרסה האמריקאית אשר לא התבססה על הסדרה היפנית המקורית.
אייוואן אוז (Ivan Ooze) הנבל הראשי ביקום של הסרט.
נכלא על ידי חבורת צעירים שקדמה לריינג'רס בהנהגתו של זורדון, בתוך ביצה.
שוחרר על ידי זד לאחר 10,000 שנים כשזה רצה שהוא ישמיד את זורדון, כדי שהוא יביס את הפאוור ריינג'רס.
לאחר המעשה הוא בגד בזד וריטה, לאחר שהם גילו שהוא לא חיסל את הריינג'רס כליל, וכלא אותם בכדור שלג והשתלט על המפקדה.
לאחר מכן הוא הובס על ידי הריינג'רס לאחר שהם דחפו אותו לכיוון של כוכב השביט האלי (בשפת המקור: כוכב השביט של ריין).
גולדאר (Goldar) - אחד הרשעים הבולטים בסדרה, חצי גריפון וחצי מפלצת עם חליפה מוזהבת וחרב.
לאחר שאכזב את ריטה הוא איבד את כנפיו והיה צריך לשגר את עצמו ממקום למקום.
לאחר בואו של לורד זד, הוא קיבל את כנפיו בחזרה ועבר לשרת אותו במקום את ריטה.
ב"פאוור ריינג'רס זיאו" אחרי הפיצוץ הוא איבד את זכרונו ביחד עם ריטו וכמו כן גם את כנפיו שנית והם החלו לשרת את באלק וסקאל.
אחרי כן הושבו כנפיו וזכרונו על ידי ריטה וזד.
אחרי שהושמד ב"פאוור ריינג'רס בחלל" הוא הושב לחיים בפרקי הספיישל בעונה השנייה של "פאוור ריינג'רס ביסט מורפרס" בצורה משודרגת ששמה "גולדאר מקסימוס".
סקורפינה (Scorpina) - חצי אישה חצי עקרב, אחת העוזרות של ריטה שתמיד שיתפה פעולה עם גולדאר שהוא אחיה נגד הריינג'רס.
בעלת שני מצבים :מצב הלוחמת ומצב המפלצת בכל פעם שריטה הגדילה אותה.
הופיעה רק בעונה הראשונה ובשני פרקים בלבד בעונה השנייה.
שחקנית הגוף שלה אמי קאוואי (Ami Kawai, ביפנית 河合 亞美) שהופיעה כמו מאצ'יקו סוגה בגרסה היפנית (Kyōryū Sentai Zyuranger, ביפנית 恐竜戦隊ジュウレンジャ) ושנקראה במקור לאמי (ביפנית 秘密蠍官ラミイ), וגם היא דובבה מחדש.
בעונה השנייה גילמה את סקורפינה השחקנית סברינה לוּ, בפרק מקורי לחלוטין.
פינסטר (Finster) - מדען אשר מכין במעבדה שלו מפלצות שונות או חימרים שישמשו את ריטה ולורד זד.
סקוואט ובאבו (Squatt and Baboo) - חברים טובים, שני עוזריה הטיפשים של ריטה.
סקוואד הוא יצור שמן דמוי גובלין עם תיק קטן המכיל מוצרים מסוכנים, באבו הוא יצור דמוי חצי עטלף חצי מפלצת שמתמחה בהכנת שיקוים רעילים או קסם שחור נגד הפאוור ריינג'רס.
באחד הפרקים השניים יצרו מפלצת משלהם.
סקוואט נקרא בפרק הפיילוט גרוֹק, ובאבו נקרא בפרק הפיילוט מוֹנגוֹ.
לוקאר (Lokar) - ראש של יצור מרושע שריטה זימנה אותו בשני פרקים.
מורדאנט (Mordant) - יצור דמוי חזיר.
עוזר של ריטה וזד שקיים רק בסרט, ומחליף למעשה את סקוואט, באבו ופינסטר.
ריטו רבולטו (Rito Revolto) - אחיה הטיפש של ריטה.
הוא לפעמים קורא ללורד זד בשם "אד".
הוא חזק מאוד, ודומה לעצמות.
ב"פאוור ריינג'רס זיאו" הוא וגולדר איבדו את הזיכרון שלהם בעקבות הפיצוץ במרכז הבקרה.
בעקבות המקרה הזה שירתו את באלק וסקאל עד שריטה וזד השיבו את הזיכרון שלהם.
חימרים (Putty Patrollers) - הלוחמים של ריטה.
הם די טיפשים ובכל קרב נגד הריינג'רס הם תמיד נכשלים.
מופיעים בדרך כלל עם מפלצת, או לפני שהיא מופיעה.
בעלי יכולת לשנות צורה לבני אדם.
שבו להופעה קצרה בעונה השנייה של "פאוור ריינג'רס ביסט מורפרס".
חימרים "זי" (Z-Putty Patrollers) - החימרים של זד.
אלו מתוחכמים וחזקים יותר מהקודמים, אך החולשה שלהם זה ה"זי" במרכז הבטן שלהן.
טאנגות (Tengu Warriors/Tenga Warriors) - לוחמי-ציפור גדולים של ריטו.
שונים מהחימרים וחזקים יותר מהם.
ניתנו לריטה וללורד זד לאחר שאלו נישאו.
בסרט הם צבא שנוצר על ידי איוואן אוז על מנת לעצור את הריינג'רס בכוכב הלכת פיידוס.
אנשי האוז (Oozemen) - לוחמים שיצר איוואן כדי להילחם בריינג'רס בזמן שהוא יוצא לסגור חשבון עם זורדון.
יכולים להיות מושמדים כשהם נבעטים במהירות לעבר קיר או רצפה, או נמעכים.
הפרקים הראשונים שודרו בדיבוב לעברית בערוץ 2 ולאחר מכן פרקים דובבו רק בקלטות וידאו.
בקלטות אלו דובבו כמעט כל פרקי העונה הראשונה, כמה פרקים מהעונה השנייה, והסרט.
שי זורניצר (זורדון ובאלק החל מפרק 13, טומי החל מפרק 31)
סיון שביט (עיישה, אלפא, סקורפינה)
אילן וייל (זורדון ובאלק ב-12 הפרקים הראשונים)
גיורא קנת (לורד זד, סקוואט, סקאל, איוואן אוז- האויב מהסרט)
מוטי דיכנה (פינסטר, מורדאנט, המפלצות של ריטה/לורד זד)
יובל סגל (פרד- אחד מגיבורי הסרט)
מיכל ינאי (תמרה- אורחת בעונה השנייה, תפקיד שאותו שיחקה גם בגרסה המקורית)
זזי שביט (דולסיה- גיבורה אורחת בסרט)
מייטי מאוס הוא דמות בדיונית של גיבור-על, שנוצרה במקור על ידי חברת ההפקה האמריקנית Terrytoons עבור פוקס המאה ה-20. מייטי מאוס הוא למעשה פרודיה לדמותו של סופרמן.
דמותו היא בצורת עכבר ומכאן שמה.
76 סרטוני האנימציה המקוריים של מייטי מאוס הופקו במקור לקולנוע בין השנים 1944 ל-1961 וזכו להצלחה רבה במיוחד בשידורים הטלוויזינים בארצות הברית במהלך שנות החמישים והשישים.
בשנות ה-70 שודרו בישראל סרטוני מייטי מאוס על בסיס לא קבוע בטלוויזיה החינוכית.
במהלך שנות השמונים ובשנות התשעים שודרו סרטונים בערוץ המזרח התיכון.
מייטי מאוס לבש במקור בגד כחול עם גלימה אדומה, בדומה לסופרמן.
בהמשך הוחלט לשנות את צבע הבגד שלו לצהוב.
בדומה לסופרמן, מייטי מאוס ניחן במגוון רחב של כוחות-על מסוגים שונים הכוללים: כוח גופני עצום, יכולת תעופה, חוסן גופני ההופך אותו לכמעט בלתי פגיע, מהירות עצומה, יכולת חישה מוגברת אשר מאפשרת לו לראות דרך חומר מוצק ("ראיית רנטגן") ויכולת טלקינזיס אשר אפשרה לו להניע גופים ממרחק.
כמו כן, בדומה לסופרמן, מייטי מאוס מסוגל לנוע מהר יותר ממהירות האור, ועל ידי כך לנוע אחורה בזמן.
הסרטונים של מייטי מאוס לא זכו לפופולריות רבה כאשר שודרו במקור בקולנוע, אף על פי כן, דמותו הפכה לסמל תרבות אמריקאי לאחר שפול טרי מכר את זכויות השידור של הסרטונים לרשתות הטלוויזיה.
הסרטונים של מייטי מאוס שודרו בארצות הברית לאורך שנות החמישים עד שנות שמונים.
בשנות השמונים האנימטור המפורסם רלף בקשי הפיק סדרה מצוירת חדשה של מייטי מאוס בשם "The New Adventures of Mighty Mouse" (הרפתקאותיו החדשות של מייטי מאוס).
בניגוד לסדרה המקורית, סדרה זו הייתה יותר סאטירית ומיועדת לקהל מבוגר.
הסדרה בוטלה לבסוף לאחר שתי עונות בשל מדרוג נמוך ותלונות שהסדרה מכילה הומור על קוקאין.
סרט הקולנוע הראשון המופק באמצעות אנימציית מחשב באורך מלא של מייטי מאוס תוכנן לצאת לאקרנים במהלך שנת 2013 על ידי חברת ניקלודאון.
בפועל הפרויקט לא יצא לפועל.
מיילדת היא אשת מקצוע העוסקת בליווי נשים בתקופת היריון ולידה.
למיילדת רישיון לעסוק בליווי הריון באופן פרטי, בקהילה ובבתי חולים ולעסוק בלידה בבתי החולים, במרכזי לידה ובלידות בית.
הלידה נתפסה בעבר כהוויה נשית.
היא התנהלה בבית היולדת כאשר מלוות אותה נשים, בנות המשפחה.
המיילדת הייתה אישה מבוגרת שלה ניסיון ביילוד.
מקצוע המיילדת עבר מאם לבתה או מתוך התלוות למיילדת ותיקה.
בשפות רבות המילה "מיילדת" מורכבת מהמילים "עם האישה" או "עם האם" – באנגלית midwife, בלטינית cum-mater, ובספרדית ופורטוגזית comadre.
בשפות אחרות קרויה המיילדת "אישה חכמה" – בצרפתית sage-femme, ובגרמנית weise frau או Hebamme, ואף בלשון חז"ל נקראת המיילדת "חכמה" או "חיה".
המיילדות שפרה ופועה מילאו תפקיד מרכזי כשפרעה ציווה להשמיד כל תינוק זכר עברי במצרים.
בזכות סירובן לשתף-פעולה עם הגזירה הצילו תינוקות רבים, בהם משה, ואפשרו לעם לגדול ולהתרבות:
התנ"ך מספר גם על תמיכתה של המיילדת ברחל בעת שזו כרעה ללדת את בנימין:
מיילדות במצרים העתיקה היו נשים מבוגרות ומנוסות שהגישו סיוע פיזי ונפשי ליולדות בכל השלבים של תהליך הלידה, תוך שימוש בשיטות רפואיות ובאמצעים מאגיים.
כמו כן הן העניקו את הטיפול הראשוני לרך הנולד.
המיילדות במצריים העתיקה זכו לכבוד והערכה בקרב המשפחה והחברה וכן לתמורה חומרית על מלאכתן.
עד אמצע המאה ה-19 פעלו בארץ ישראל מיילדות לא מוסמכות שיילדו יהודיות, מוסלמיות ונוצריות.
לא היה עליהן כל פיקוח עד שבשנת 1888 הממשל הטורקי פרסם תקנה שרק בעלי דיפלומות רשאיות לעסוק במיילדות ועל הדיפלומות להישלח לקושטא הבירה לבדיקה.
אולם תקנה זו לא נאכפה.
נשים המשיכו ללדת בביתם עם תנאי תברואה ירודים בעזרת מיילדות לא מוסמכות כאשר תמותת היילודים והיולדות הייתה גבוהה.
היו אז בארץ כמה סוגים של מיילדות: "דאיות" – מיילדות ערביות ללא הכשרה וללא רישוי; מיילדות ערביות ויהודיות שעברו הכשרה קצרה וקיבלו רישיון; ומיילדות מוסמכות בעלות דיפלומה ממוסד מוכר באירופה.
גם המיילדות המוסמכות יילדו את הנשים בביתן, אך הקפידו יותר על תנאי התברואה.
בתחילת המאה ה-20 נוסדו בתי חולים בערים והוקצו בהם מיטות ליולדות.
בשנת 1929 פורסמה פקודת המיילדות על ידי השלטון הבריטי.
בפקודה לא ניתנה עדיפות למיילדות המוסמכות לעומת מיילדות מורשות (אך לא מוסמכות).
מכיוון שהכשרתן לא תוגמלה בלידות הבית התחילו המיילדות המוסמכות לעבוד גם בחדרי היולדות בבית החולים בנוסף להמשך היילוד בבתי היולדות.
עם התקדמות הרפואה המודרנית במאה ה-20, עבר מוקד הלידה מבית היולדת לבית יולדות או למחלקת יולדות בבית חולים כללי.
פקודת המיילדות בה הסדירה את עבודת המיילדות.
בפקודה זו נאמר שהמיילדת רשאית לטפל באישה בכל הקשור בהריון ובלידה.
בתיקונים מאוחרים יותר לחוק נקבע כי האחראי על הלידה הפך לרופא המיילד ולא המיילדת.
לפיכך, ההחלטה להיעזר כיום במיילדת כאשת-המקצוע העיקרית בלידה כוללת גם החלטה באשר למעורבותם של רופאים בלידה ובאשר לשימוש במכשירים רפואיים סטנדרטיים.
בשנת 1978 הוקם ארגון המיילדות בישראל.
ארגון המיילדות שם לו למטרה לשפר את איכות הטיפול הניתן ליולדת, לרך הנולד ולבני משפחתם.
הארגון פועל להעצים ולחזק את מעמדן של המיילדות, לדאוג להרחבת האופק המקצועי שלהן ולהעמיק את הסמכויות והמיומנויות של כל אחת מהן.
כל זאת במטרה לאפשר לכל אישה בישראל את זכות הבחירה ללדת בכל מקום שתבחר באופן הבטוח, התומך והמקצועי ביותר.
המיילדת היא אחות מוסמכת בעלת תואר אקדמי שלמדה בקורס על-בסיסי במיילדות ועברה מבחן ממשלתי המקנה לה רישיון מיילדת.
המיילדת עובדת כחלק מהצוות הרפואי ויחד עם צוות מולטידיסציפלינארי, מטפלת באישה מרגע הגיעה לבית החולים, במהלך הלידה ולאחריה.
תהליך הכשרת מיילדות נמשך כחמש וחצי שנים במהלכו המיילדות לומדות 4 שנים בכדי להיות אחיות מוסמכות בעלות תואר ראשון, ועוד שנה וחצי לימודי מיילדות כקורס על בסיסי.
בתום תהליך ההכשרה, ניתן למיילדת רישיון לעסוק בליווי הריון ולידה בבתי החולים, במרכזי לידה ובלידות בית.
מיילדוּת (או יילוּד) היא תחום התמחות ברפואה המתמקד בטיפול באישה בעת ההיריון, הלידה ומשכב הלידה.
התחום כולל מעקב אחר האישה ההרה, פתולוגיה בהיריון, סיבוכים בהיריון, הערכת מצב העובר, ניהול הלידה, מצבי חירום בלידה ועוד.
בדיקות סקר בהיריון נועדו להעריך הריונות בסיכון כלומר הריונות שבהם העובר, האם או התינוק שייוולד הם בסיכון לתחלואה או לתמותה.
קיימות מספר דרכים ובדיקות, טרם ההיריון, במהלך ההיריון ובמהלך הלידה עצמה, שמטרתן להצביע על סיכונים אפשריים בהיריון.
הערכה פרה-נטלית כוללת בחינה של כל ההיסטוריה הרפואית הקודמת של האם, משום שישנן מחלות כרוניות רבות אשר מסבכות את ההיריון.
בפרט נבחנות לידות קודמות וההפלות של האישה, אם ישנן.
נבדקת גם היסטוריה משפחתית מפורטת ולברר האם קיימים במשפחה מקרים של מחלות המועברות באופן תורשתי, כגון טאי זקס, ציסטיק פיברוזיס ועוד.
במהלך ההריון או קודם לו ניתן לערוך בדיקות סקר גנטיות, לאיתור נשאות סמויה לפגמים גנטיים.
בדיקות במהלך ההיריון וטרום הלידה כוללות תבחין משולש, מבחנים להערכת לידה מוקדמת, בדיקת מוניטור עוברי, בדיקות להערכת בשלות עוברית, סקר לסוכרת הריונית ועוד רבות.
הערכת העובר מתבצעת באמצעות בדיקת אולטרה סאונד להיריון, בדיקת שקיפות עורפית, דיקור מי שפיר, בדיקת סיסי שליה, הערכת תנועות העובר, פרופיל ביופיזיקלי ותבחינים נוספים.
כשיש התחלת לידה ורוצים לזרז אותה, ניתן להיעזר במכשיר ריק (ואקום), כלומר מכשיר המובא אל ראשו של התינוק, יוצר ריק (בעזרת משאבה) ושואב את התינוק אל מחוץ לתעלת הלידה.
במקרה שאין אפשרות להוציא את התינוק בדרך הרגילה, מבצעים לעיתים ניתוח קיסרי להוצאת התינוק.
מצוקה עוברית, מצב שבו לפי הנתונים שיש לרופא, העובר אינו מקבל מספיק חמצן ברחם.
משכב הלידה הוא תקופה של שישה שבועות שתחילתה עם סיום הלידה.
בתקופה זו חוזר גוף היולדת, מבחינת רמת ההורמונים וגודל הרחם, למצבו לפני ההיריון.
התינוק מסתגל בתקופה זו לחיים מחוץ לרחם, שבהם עליו לנשום ולאכול בכוחות עצמו, ולא דרך חבל הטבור.
ארגון הבריאות העולמי מתאר תקופה זו כקריטית לבריאות היולדת והתינוק, שאינה זוכה לתשומת לב נאותה.
בימים הראשונים (2–4 ימים) שלאחר הלידה ממשיכים היולדת והתינוק לשהות בבית היולדות, ונמצאים תחת מעקב רפואי.
יש סיבוכים הנגרמים ליולדת כתוצאה מהלידה שהשפעתם ארוכת טווח, בהם צניחת אברי האגן (חולשת שרירי רצפת האגן) או דמם שלאחר לידה.
באימפריה הרומית היה ידע לא מבוטל במיילדות.
סורנוס מאפסוס, בן המאה השנייה כתב ספר על מיילדוּת ששימש עד המאה ה-16. ידע זה נמוג בימי הביניים.
ספר ראשון באנגלית על מיילדות, "The Birth of Mankynde", יצא לאור בשנת 1544.
לפני המאה ה-18 היה הטיפול באישה ההרה וביולדת נחלתן הבלעדית של נשים.
האישה ההרה הזמינה ידידות קרובות ובנות משפחה על מנת שילוו אותה.
מיילדוֹת טיפלו בכל שלבי הלידה.
נוכחות של רופאים הייתה נדירה ביותר, והתרחשה רק כאשר אירע סיבוך חמור.
השתתפות גבר בלידה נחשבה כפוגעת בצניעות האישה.
רופא גרמני, שבשנת 1522 התחפש לאישה כדי להיות נוכח בלידה, הועלה על המוקד.
כל אלה הביאו לכניסתם של גברים לתחום שקודם לכן היו בו רק נשים.
נוסדו בתי יולדות שחיזקו את אחיזתם של רופאים בתחום זה, שקודם לכן התאפיין בלידת בית בסיוע מיילדת.
בין הגברים הראשונים באותה תקופה יש להזכיר את פרדריק ראוש, ההולנדי שאף הפך למפקח ולבוחן רפואי של המיילדות
במאה ה-19 נבלמה התפתחותו של תחום המיילדוּת, בעיקר עקב התנגדות של הממסד הרפואי, וקיפאון זה נמשך עד לשנות ה-80 של המאה ה-19. היה קשה ביותר לרכוש השכלה במיילדות ולזכות בהכרה כרופא.
עד לשנות ה-80 של המאה ה-18 שיעורי תמותת יולדות בבתי היולדות היו גבוהים ביותר.
הרופא איגנץ זמלווייס שם לב שבלידת בית שיעורי התמותה מזיהום לידה היו נמוכים במידה ניכרת מאלה שבבתי היולדות.
הוא גילה ב-1848 שנטילת ידיים בחומר מחטא בבתי יולדות מקטינה מאוד את הידבקות היולדות באלח דם.
שיטתו התקבלה בהונגריה, אך נתקלה בשמרנות במדינות אחרות, ורק כעבור שנים אחדות ניתן לה ביסוס תאורטי, בתאוריית מחלות מחיידקים של לואי פסטר.
מיילופיברוזיס ראשונית , הנקראת גם מיילופיברוזיס אידיופתית (Idiopathic Myelofibrosis) ומטאפלזיה מיילואידית אגנוגנית (Agnogenic Myeloid Metaplasia), היא מחלה מיילופרוליפרטיבית שבה שאת בשבט של תאי אב מן השורה המגקריוציטית במח העצם גורמת לפיברוזיס בו, וכתוצאה מכך גם להמטופויזה מחוץ למח העצם, לטחול מוגדל ולאנמיה.
מיילופיברוזיס ראשונית היא מחלה נדירה למדי עם היארעות שנתית של 0.5ֿ–1.5 מקרים ל-100,000 איש בשנה בארצות הברית.
שיעור ההימצאות של המחלה גבוה יותר בלבנים וכן ביהודים אשכנזים.
המחלה מאפיינת יותר את הגיל המבוגר, כשהגיל החציוני באבחנה הוא 65, אולם המחלה יכולה לפקוד כל גיל, כאשר בילדים המחלה נוטה להתפרץ בשלוש השנים הראשונות לחיים.
במבוגרים יש שכיחות מעט גבוהה יותר בקרב גברים, בעוד שבילדים השכיחות כפולה בקרב בנות.
מספר החולים בישראל מוערך היום (2013) בכ-300 חולים.
האטיולוגיה של מיילופיברוזיס ראשונית אינה ברורה, אם כי ישנם שינויים כרומוזומליים מסוימים שנצפו בחולים עם המחלה.
המוטציה V617F בגן לקינאז JAK2, אשר נמצאת בשיעור גבוה במחלות המיילופרוליפרטיביות, נמצאת ב-50% מן החולים, ומוטציות בגן לקולטן לתרומבופויטין נמצאת ב-5% מהחולים.
השלב הראשון של המחלה, השלב הטרום-פיברוטי, שבו נמצאים כ-20% מן החולים בעת האבחנה, מתאפיין בריבוי תאים במח העצם ובמספר רב של גרנולוציטים, לעיתים עם הסטה שמאלה לעבר צורות צעירות יותר.
תהליך האריתרופויזה על פי רוב פוחת, והמגקריוציטים יוצרים צברים גדולים של תאים גדולים וקטנים בצורות שונות עם גרעינים לא תקינים בעלי צורה מעוותת.
בשלב זה של המחלה בפיברוזיס מועט עד כדי לא קיים.
בשלב הפיברוטי, שבו נמצאים כ-80% מן החולים בעת האבחנה, מח העצם הופך להיות פיברוטי, עם סיבי קולגן ורטיקולין, ובו מעט תאים.
אף שלא ידוע מהו הגורם לפיברוזיס, נצפה כי הוא נקשר בייצור מוגבר של גורם גידול מתמיר בטא (TGFβ) ומעכבי מטאלופרוטאזות.
כמו כן, מקורם של הפיברובלסטים במח העצם אינו בשבט המגקריוציטי השאתי.
בין אזורי הפיברוזיס ניתן לראות בביופסיה צברים של מגקריוציטים בצורות לא טיפוסיות – אלה התאים הבולטים ביותר ברקמה ההמטופויטית במח העצם.
עם התקדמות המחלה, חלק מן המח הפיברוטי מתגרם, קוריות העצם מתעבות וניכר גם אוסטאוסקלרוזיס.
תהליך זה נקשר בייצור מוגבר של אוסטאופרוטגרין המעכב פעילות אוסטאוקלסטים.
כמו במחלות מיילופרוליפרטיביות אחרות, נוצרים במח העצם כלי דם קטנים כתוצאה מייצור מוגבר של VEGF.
תהליך הפיברוזיס התופס את מקומה של הרקמה ההמטופויטית במח העצם מעורר המטופויזה מחוץ למח העצם, בטחול ואף בכבד.
כתוצאה מכך הטחול מוגדל בצורה ניכרת, לעיתים גם הכבד.
לא נמצא קשר בין היקף הפיברוזיס במח העצם להיקף ההמטופויזה מחוץ למח העצם.
במיילופיברוזיס ראשונית הטחול מוגדל בצורה ניכרת, והדבר מורגש אצל החולים כאי-נוחות בטנית המתבטאת בכאב בטן או בקשיים בעיכול.
לעיתים גם הכבד מוגדל כתוצאה מההמטופויזה המתרחשת גם בו.
כמו כן ייתכנו ביטויים של אנמיה, כעייפות וחיוורון.
תסמינים אלה יכולים להופיע במחלות מיילופרוליפרטיביות אחרות ואינם ייחודיים למיילופיברוזיס ראשונית.
יחד עם זאת, הזעת לילה, תשישות וירידה במשקל אופייניים יותר למחלה זו מאשר למחלות המיילופרוליפרטיביות האחרות.
אם ההמטופויזה מחוץ למח העצם מוגברת מאוד, ייתכן כי החולים יפתחו מיימת, יתר לחץ דם ריאתי, שערי ותוך-גולגולתי, חסימות מעיים או שופכנים, טמפונדה קרדיאלית, לחץ על חוט השדרה וקשריות עוריות.
במקרה של הגדלת טחול מהירה ייתכנו אוטמים בטחול, אשר ילוו בחום וכאב בחזה המתגבר בשאיפה עמוקה.
לעיתים מתפתח בחולי מיילופיברוזיס ראשונית גם שיגדון שניוני.
כרבע מהחולים הם ללא תסמינים, והמחלה מתגלה אצלם במקרה לאור בדיקות הדם או מישוש הטחול.
במעבדה אנמיה היא ממצא שכיח במיילופיברוזיס ראשונית.
כמו כן, בשלבים הראשונים ייתכנו לויקוציטוזיס ותרומבוציטוזיס, אולם בשלבים מאוחרים יותר שכיח למצוא לויקופניה ותרומבוציטופניה.
במשטח דם יהיו סממנים אופייניים להמטופויזה מחוץ למח העצם: תאי דם אדומים בצורת טיפה, תאי דם אדומים עם גרעין, מיילוציטים ופרומיילוציטים, ואף מיילובלסטים.
בבדיקות הכימיה בדם רמות לקטט דהידרוגנאז ופוספטאז בסיסי יכולות להיות גבוהות.
בשל הפיברוזיס במח העצם, קשה להשיג דגימה בביופסיה מן המח, אולם המאפיינים הניכרים בדגימה תוארו לעיל.
בצילום רנטגן ניתן לעיתים לראות אוסטאוסקלרוזיס.
האבחנה של מיילופיברוזיס ראשונית היא אבחנה על בסיס שלילה, מאחר שמיילופיברוזיס יכולה להופיע כתהליך שניוני למחלות אחרות.
במיוחד קשה האבחנה בין מיילופיברוזיס ראשונית למחלות המיילופרוליפרטיביות האחרות: פוליציטמיה ורה, תרומבוציטמיה ראשונית ולוקמיה מיאלואידית כרונית.
נוסף על אלה, ברשימת האבחנה המבדלת נמנות גם: לוקמיה עם תאים שעירים, תסמונת מיילודיספלסטית, היסטופלזמוזיס ושחפת.
בנובמבר 2011 אישר מנהל המזון והתרופות האמריקאי את התרופה רוקסוליטיניב, מעכב של הקינאזות JAK1 ו-JAK2, כטיפול למיילופיברוזיס ראשונית.
אחד המחקרים שעל בסיסם אושרה התרופה הראה כי מתן התרופה הביא תוך 24 שבועות להקטנה של הטחול המוגדל בלמעלה מ-35% ולשיפור בניקוד משוקלל של תסמינים נוספים בלמעלה מ-50% לעומת טיפול באינבו.
בשנת 2022 אושרה לשימוש התרופה פקריטיניב.
מלבד טיפול זה, עיקר הטיפולים הניתנים לחולי מיילופיברוזיס ראשונית הם טיפולים להקלת התסמינים ולהפחתת ריבוי תאי הדם הלבנים והטסיות.
תרופות כמותרפיות כמו הידרוקסיאוראה, קלדריבין ואינטרפרון אלפא 2b עשויות להפחית את רמת תאי הדם הלבנים והטסיות, ואף להקטין את הטחול המוגדל.
גלוקוקורטיקואיד עשויים להקל באנמיה ובתסמינים נוספים.
אלופורינול מיועדת לטפל בהיפראוריצמיה ובשיגדון השניוני.
בחולים עם יתר לחץ דם שערי בולט, אנמיה קשה והגדלת טחול שאינה מגיבה להידרוקסיאוראה, כריתת טחול יכולה להועיל.
כמו כן, בחולים המתאימים לכך, בעיקר חולים צעירים, השתלת מח עצם מתורם היא הטיפול היחיד כיום שיכול לרפא מן המחלה.
השרידות החציונית במיילופיברוזיס ראשונית לא מדויקת ומשתנה מאדם לאדם אורך החיים יכול להיות מספר שנים בודדות או דו ספרתי.
ההישרדות תלויה גם בסוג הגן שעבר מוטציה וגם בתסמינים נוספים מספר גורמי סיכון נצפו כמנבאים סכות גרועה יותר לחולים במחלה: גיל מעל 65, תסמינים היפרקטבוליים של הזעות לילה וירידה במשקל, אנמיה ברמת המוגלובין נמוכה מ-10 ג'/ד"ל, ספירת תאי דם לבנים גבוהה מ-25 אלף למיקרוליטר ואחוז בלסטים בדם גבוה מ-10%.
ככל שמספר גורמי הסיכון בחולה גבוה יותר, כך השרידות נמוכה יותר.
כמו כן, חולים עם שינויים כרומוזומליים הם בעלי סכות גרועה יותר.
ב-10%–20% מהחולים מתפתחת לוקמיה מיאלואידית חריפה העמידה לרוב לטיפול.
מייטי מד היא קומדיית מצבים של דיסני XD אשר שודרה לראשונה ב-7 באוקטובר 2013 ובערוץ דיסני ישראל ב-אוגוסט 2014. בסדרה מככבים: בראדלי סטיבן פרי, ג'ייק שורט, פריס ברלס, דיוון לאוס ואוגי איסאאק.
העונה הראשונה שודרה עד ל-15 בספטמבר 2014 בארצות הברית.
ב-22 במאי 2014 הסדרה חודשה לעונה שנייה כשהפקת העונה נקבעה ליולי 2014. העונה שודרה לראשונה בארצות הברית ב-20 באוקטובר 2014, ובישראל ב-10 ביוני 2015. בארצות הברית העונה הסתיימה ב-9 בספטמבר 2015, ובישראל היא הסתיימה ב-1 בנובמבר 2015.
ב-3 בספטמבר 2015, אושר שאחרי סיום הסדרה תהיה סדרת ספין אוף אשר תכלול דמויות גם ממייטי מד וגם מהסדרה מעבדה לכוחות על.
רק בראדלי סטיבן פרי, ג'ייק שורט ופריס ברלס ישתתפו בסדרה.
קאז ואוליבר, החברים הטובים מוצאים עבודה לשעות שלאחר הלימודים ב"מייטי מד", שמתגלה כבית חולים סודי לגיבורי על, מדע בדיוני ופנטזיה.
בסדרה, הם מגלים שהדמויות האהובות עליהם אמיתיות.
מאחר שלקאז ואוליבר אין כוחות מיוחדים, עליהם ללמוד לנווט בין העולמות המנוגדים בעזרת גיבורת העל סקיילר סטורם והאחיין החטטן של המנהל, אלן דיאס.
החברות ובקיאותם בגיבורי על, מדע בדיוני ופנטזיה- היא שמעניקה להם כוח שמאפשר להם להפוך גיבורים ולהציל את האנשים שמצילים אנשים.
בראדלי סטיבן פרי - בתפקיד קאז: חבר של אוליבר וסקיילר.
די שחצן ומוזר, אבל בכל זאת אדם טוב.
בסוף עונה 2 קיבל כוחות על.
ג'ייק שורט - בתפקיד אוליבר: חבר של קאז וסקיילר.
אדם טוב ונחמד, והבטיח לסקיילר שיחזיר לה את כוחות העל שלה.
בעונה 2 קיבל בעצמו כוחות על עם קאז.
פריס ברלס - בתפקיד סקיילר: גיבורת על.
איבדה את כוחות העל שלה בגלל המשמיד.
די נחמדה, אבל כשקיבלה את הכוחות חזרה היא הפכה למרושעת והעמידה פנים שהיא עדיין נחמדה כדי להפוך את כל גיבורי העל לרעים.
דיוון לאוס - בתפקיד אלן דיאז
אוגי איסאאק - בתפקיד גאס
עונה מספר פרקים תקופת שידור מקורית תקופת שידור בישראל שידור ראשון שידור אחרון שידור ראשון שידור אחרון 1 24 7 באוקטובר 2013 15 בספטמבר 2014 אוגוסט 2014 2 20 20 באוקטובר 2014 9 בספטמבר 2015 10 ביוני 20151 בנובמבר 2015
מייחוב (בפולנית: Miechów; ביידיש: מעכעוו) היא עיירה בפרובינציית פולין קטן שבפולין, בה התקיימה עד השואה קהילה יהודית גדולה.
מייחוב מוזכרת בספרות, לראשונה, בשנת 1163, ובשנת 1170 נבנו בה כנסייה ומנזר.
בשנת 1290 הוענקו ליישוב זכויות עיר.
במהלך המאה ה-15 נשרפה העיירה מספר פעמים.
בחלוקת פולין נכללה העיירה בתחום ממלכת הבסבורג, ובשנת 1815 הועברה לשליטת פולין הקונגרסאית.
בין מלחמות העולם נמנו בעיירה כ-2,500 יהודים, למעלה משליש מתושביה, והתקיימה בה פעילות של המפלגות הציוניות, של אגודת ישראל ושל הבונד.
ב-2 בספטמבר 1939 נכבשה העיירה בידי הגרמנים, ואלו החלו במעשי התעללות ביהודיה, תוך הטלת גזירות שונות עליהם, ובהן גיוס לעבודות כפייה, חובת ענידת סרט זרוע והגבלות תנועה.
בתקופה הראשונה לכיבוש הגיעו לעיירה למעלה מ-1,000 יהודים שגורשו מקרקוב, והיודנרט המקומי התגייס לעזרתם.
בספטמבר 1941 רוכזו כ-3,000 יהודי העיירה בגטו מוקף חומה שהוקם בה, בו ביצעו הגרמנים מעת לעת מעשי שוד, התעללות ורצח.
באוגוסט 1942 גורשו כ-600 חולים וקשישים מהגטו שבעיירה לסלומניקי, שם נרצחו.
ב-4 עד 7 בספטמבר 1942 פשטו על הגטו שבעיירה כוחות גרמניים, ושילחו את רוב יושביו למחנה ההשמדה בלז'ץ, יחד עם אלפי יהודים נוספים מנובה בז'סקו וישובים נוספים מהסביבה, תוך ירי ביהודים רבים במהלך האקציה.
בין 800 ל-900 צעירים יהודים שולחו למחנות עבודה.
כ-600 יהודים שרוכזו מחדש בעיירה לאחר האקציה נרצחו בידי הגרמנים ביער חודוב הסמוך.
בתקופה שלאחר מכן ערכו הגרמנים מצוד אחר יהודים שהסתתרו בסביבת העיירה, ורצחו למעלה מ-200 איש.
סטפן יגודז'ינסקי פעל להצלת משפחה יהודית מהגטו והוכר על פעילותו כחסיד אומות העולם.
מיילו ינופולוס הוא פרשן פוליטי, דובר ועיתונאי בריטי שמזוהה עם הימין האלטרנטיבי.
שימש כעורך מדור הטכנולוגיה באתר החדשות והפובליציסטיקה "חדשות ברייטברט".
הוא נחסם מהרשת החברתית טוויטר לצמיתות ביולי 2016 בגלל הטרדה מקוונת של השחקנית האמריקאית לזלי ג'ונס ומפייסבוק ב-2019.
נולד בשם מיילו הנרהאן (Milo Hanrahan) בקנט שבאנגליה למשפחה נוצרית-קתולית.
אביו ממוצא יווני ואירי, אימו יהודייה.
הוריו התגרשו כשהיה צעיר והוא גדל אצל אמו ובעלה השני, איתו לא היה ביחסים טובים.
כנער מתבגר גדל אצל סבתו מצד אביו, ובהמשך אימץ את שם משפחתה.
הוא למד בבית הספר "לנגטון" לבנים.
בבגרותו למד באוניברסיטת מנצ'סטר אך עזב את הלימודים בלי שסיים.
אחר כך למד במשך כשנתיים ספרות אנגלית בוולפסון קולג' שבקיימברידג'.
ינופולוס ייסד את מגזין הטכנולוגיה האינטרנטי The Kernel, שנמכר ל-Daily Dot Media ב-2014. הוא התפרסם באותה שנה כאשר החל לסקר ולכתוב פרשנות אודות פרשת גיימרגייט.
במהלך שנת 2015 החל לקיים מסע הרצאות באוניברסיטאות ברחבי ארצות הברית שאותו כינה "The Dangerous Faggot Tour".
בדצמבר 2016, יום לאחר שהכריז על יציאת ספרו האוטוביוגרפי Dangerous, הגיע הספר למקום הראשון ברשימת רבי המכר באתר אמזון, לאחר שנרכש על ידי רבים במכירה מוקדמת.
ב-2 בפברואר 2017 בוטל כנס של ינופולוס באוניברסיטת ברקלי עקב התפרעויות אלימות של מפגינים.
הנשיא טראמפ הביע תהייה בטוויטר האם כדאי לבטל למוסד האקדמי את המימון הפדרלי מכיוון שאינו מאפשר חופש ביטוי.
בדצמבר 2018 פורסם כי ינופולוס נקלע לקשיים כלכלים, והוא מחזיק בחוב של 2 מיליון דולר.
באוגוסט 2019 הוביל את "מצעד הגאווה הסטרייטי" בבוסטון
בשנת 2021 שיחק בתפקיד קטן בסרט הדרמה המשפטית האמריקאי "Roe v.
התבטאויות לגבי פדופיליה והתעללות מינית בילדים
ינופולוס התנצל על דבריו וטען שהוא לא ניסח את דבריו כראוי ושהוא איננו תומך ביחסים מיניים בין קטינים למבוגרים.
בנוסף להתפטרותו מברייטבארט, סיימון אנד שוסטר ביטלו את העסקה שלו להוצאת הספר פרי עטו.
ינופולוס תבע את סיימון אנד שוסטר ב-10 מיליון דולר על ביטול העסקה.
ביולי 2017, הוציא יאנופולס את ספרו "מסוכן" בהוצאה עצמית והספר הפך לרב מכר מיידי.
ינופולוס הוא מתנגד קולני לפמיניזם, אסלאם, צדק חברתי, אתאיזם, תקינות פוליטית, זכויות להט"ב ותנועות ואידאולוגיות אחרות אותן הוא מגדיר כשייכות לשמאל הרגרסיבי.
ינופולוס כונה בתקשורת "דובר של תנועת האלט רייט".
ינופולוס טוען שהוא החשיב את עצמו כבעל ברית של התנועה בתחילתה, אך לאחר שהשתלטו עליה גורמים גזעניים, הוא איננו נוטל בה חלק.
לדבריו, תנועת האלט רייט "מתה" אחרי השתלטותם של גורמי ניאו נאציים עליה, במידה רבה בעקבות הקמפיין התקשורתי נגדה שהכתיר את הניאו נאציים כמנהיגיה.
הוא נוהג לענוד שרשרת צלב ומגדיר את עצמו כקתולי מאמין.
בעבר הגדיר עצמו כהומוסקסואל וב-2017 אף נישא לבן-זוגו בהוואי.
במרץ 2021 במהלך ראיון עם ההוצאה לאור הימנית "LifeSiteNews", טען ינופולוס כי הוא "הומוסקסואל לשעבר" לאחר שהתנזר מיחסי מין הומוסקסואליים והצהיר כי בן-זוגו "הורד בדרגה לשותף לדירה" בנוסף הוא הצהיר כי יתחיל לתמוך בשיפור הדימוי הציבורי של טיפולי המרה.
ביולי 2021 הודיע כי הוא מגייס כספים להקמת מרכז טיפולי המרה בפלורידה.
נכון לדצמבר 2025 הוא מגדיר את עצמו כ"גיי-לשעבר", ומשתייך מבחינת עמדותיו לאגף הקונספירטיבי והאנטי-ציוני במחנה השמרני, בהובלת טאקר קרלסון וקנדיס אוונס.
המיילדוֹת מתוארות בטקסט המקראי בצמצום, לרוב ללא ציון שמותיהן, תוך הדגשת תפקידן המקצועי בלבד.
ניתן ללמוד על מלאכת המיילדות וחשיבותה, על המיומנויות המקצועיות שנדרשו מן המיילדות ועל יחס החברה אליהן באמצעות ארבעה סיפורי לידה המופיעים במקרא.
תפקיד המיילדות בסיפורי לידה במקרא
המיילדת שהייתה נוכחת בלידתה הקשה של רחל את בנימין, עודדה את היולדת באומרה: .
המיילדת מוזכרת בסיפור כבדרך אגב, ומכאן ניתן להסיק שנוכחות של מיילדת בעת הלידה הייתה דבר שבשגרה.
המיילדת מוצגת על פי הכתוב כמי שיודעת לקבוע שהוולד הוא בן ובכך היא מנסה להרגיע את היולדת, מתוך ידיעה שהייתה זו משאלה ותפילה של רחל לאחר שילדה את יוסף בנה הראשון .
על פי הכתוב, המיילדת מצטיירת לא רק כמי שתפקידה לסייע ליולדת באופן פיזי, אלא גם כ"פסיכולוגית" המעודדת את היולדת המתקשה בלידתה בהבטיחה שהוולד שבבטנה הוא בן זכר, כלומר היא גם "רואה את הנולד".
המיילדת בסיפור לידת תמר אשת ער את בניה התאומים פרץ וזרח, ממלאת תפקיד חשוב ומרכזי.
היא הראשונה שראתה את ידו של הוולד הנאבק כדי להגיח ראשון לאוויר העולם.
היא מבצעת את הפעולות הבסיסיות הנדרשות ממנה בתוקף תפקידה ואף יותר מכך.
בהיותה מיומנת ומקצועית,יש לה היכולת להבחין שבבטנה של היולדת יש יותר מעובר אחד.
היא יודעת כנראה את חוקי הבכור ואת משמעות וחשיבות הבכורה ולכן היא לוקחת יוזמה .
אך מי שהגיח הראשון לאוויר העולם היה דווקא העובר השני ולכן שאלה המיילדת בתימהון: שאלה שהפכה למדרש שמו של פרץ, אבי שושלת בית דוד.
שפרה ופועה הן המיילדות היחידות במקרא אשר נזכרות בשמן ובמקצוען גם יחד.
הן פועלות כצמד, תוך שיתוף פעולה מלא מתוך יראת אלהים במטרה להציל את הבנים העברים ממוות בעקבות גזירת פרעה .
על פי הכתוב, הן מצטיירות כנשים חכמות, ערמומיות, אמיצות לב ומקצועיות הפועלות בתושייה ובתבונה ואכן הן זכו להערכה בזכות מומחיותן.
מן הכתובים ניתן ללמוד כיצד התבצעה הלידה ומה היה תפקידן של המיילדות.
היולדת ישבה על האבניים, מעין "כיסא לידה" שהיה מורכב משתי אבנים שהושמו בריחוק מה זו מזו וכך יכלה המיילדת לסייע לה בלידה.
לאבניים היה תפקיד משמעותי במהלך הלידה, ופרעה היה מודע לכך, מדבריו עולה שהוא ידע שהמיילדות מסוגלות להבחין במינו של הוולד כבר על האבניים: "וראיתן על האבנים".
מלאכתן של המיילדות שהיו בעלות רקע רפואי מסוים, אינה מסתכמת רק במתן סיוע נפשי ופיסי ליולדת, אלא אף בטיפול ראשוני בתינוק שזה עתה נולד.
על כך ניתן ללמוד מן הדימוי בו משתמש הנביא יחזקאל כשהוא מזהיר את ירושלים מפני העונש הצפוי לה .
על פי התיאור הנ"ל, הייתה הפעולה הראשונה שעשו המיילדות, מיד לאחר הלידה, כריתת חבל הטבור ("שר" או "שרר" בלשון המקרא), כדי להפריד בין העובר לשליה.
לאחר מכן רחצו את התינוק ומרקו את גופו במלח הידוע כבעל סגולות מרפא.
לבסוף כרכו את גופו באריג כדי לשמור על חום גופו.
התפיסה המקראית באשר למשמעות תפקידן של המיילדות משתקפת בשימוש החוזר והרב של השורשים: י.ל.ד, ח.י.ה.
אלה הן שתי דוגמאות לשורש מנחה -מילה מנחה המסייעים לחשיפת מסריו של הטקסט המקראי.
פעלים מהשורש י.ל.ד מופיעים עשר פעמים בפרק ואף הפועל החותם את הסיפור "תחיון", הוא נגזרת של השורש י.ל.ד.
כל זאת בניגוד לשורש מ.ו.ת המופיע פעם אחת בלבד בפרק.
תוכניתו של המלך המצרי להשמיד, להמית את הבנים הזכרים לא יצאה לפועל בזכות פועלן של המיילדות שפרה ופועה שיילדו את הבנים והחיו אותם.
המלים המנחות מדגישות את מלאכתן וייעודן של שפרה ופועה - ניצחון החיים על המוות.
אשת פינחס בן עלי הכהן ילדה את אי כבוד ומתה בלידה.
סיפור לידתה ומותה בלידה משובץ בסיפור חורבן שילה, וארון הברית שנלקח בשבי - אירוע בו התרחשו אסונות לאומיים וטרגדיות אישיות .
כאשר שמעה אשת פנחס את דבריו הקשים של "המבשר" נהפכו עליה ציריה, היא כרעה ללדת ולפני מותה קראה לבנה אי כבוד כי .
בסיפור זה אין נזכרת מיילדת בשמה המקצועי, ובכל זאת סביר מאוד להניח שמיילדת (ואולי אף יותר מאחת) הייתה נוכחת בלידה.
הנחה זו נסמכת על הפסוק .
"הנצבות עליה" ממלאות אותו תפקיד אשר ממלאת המיילדת בסיפור לידת בנימין.
הן מעודדות את אשת פנחס "כעת מותה" ומבטיחות לה שבן בבטנה, באומרן: .
הביטוי מרמז על אחת השיטות בהן נהגו ללדת נשים באותה התקופה - שיטת הברכיים, שבה היולדת כורעת על ברכיה וכך יכולה המיילדת לסייע לה בלידה.
שאלת שכרן של המיילדות אינה נזכרת במקרא ולו ברמז.
לכן קשה לדעת אם היה בעיסוק במיילדות אינטרס כלכלי שהיה בו כדי לתרום לכלכלת המשפחה, או שמא עסקו הנשים במיילדות מתוך מניעים של אידאולוגיה וערכים.
עם זאת מציין הכתוב בעניין שפרה ופועה,.
זהו גמול ששילם אלהים למיילדות על פועלן ולא שכר עבודה המשולם לשכיר.
גמולן של המיילדות היה מצד אחד הברכה והסיפוק בכך שבני ישראל הוסיפו להתרבות ולהתעצם בזכותן, ומצד שני שלם להן אלהים במידה כנגד מידה.
כפי שהן עזרו להגדיל ולהרבות את הבתים, כך הן זכו לעשיית בתיהן ולהגדלת משפחותיהן.
ראוי לתת את הדעת גם על העובדה שהן זכו לכבוד והערכה הן בקרב החברה בזכות מומחיותן והן ליחס מיוחד מצד המלך המצרי.
עם זאת, סביר לחשוב על סמך המקובל בחברות קדומות דוגמת מצרים העתיקה, שמיילדות במצרים העתיקה קבלו שכר עבודה כשהן סייעו ליולדות בתהליך הלידה.
ההתייחסות למקצוע המיילדת במזרח הקדום
ניתן ללמוד על מלאכת המיילדות וחשיבותה בתקופת המקרא, מתוך בדיקת היחס למקצוע המילדות במזרח הקדום.
בכתבים השומריים מופיע התואר "מילדת" כתואר נעלה שאין למעלה ממנו המיוחס לאלה האם הגדולה אשר ב נאמר עליה: ,
אחד מהשמות של האלה האם הגדולה הוא באהו BaU ממצאים ארכאולוגיים חשפו גלילי חותם שעליהם מופיע המקצוע .
בגלילי החותם של המילדות, מופיעה המיילדת עומדת אל מול האלה האם הגדולה היושבת על כס מלכות ולמרגלותיה עומד אריה - ממצאים אלו מראים שהמיילדת מילאה תפקיד חשוב וזכתה לכבוד רב ביותר.
האשורולוגית הפינית סאנה סוורד מציינת שבמקדש באהו בעיר גירסו נמצאו 1600 לוחות כתובים, הוכחה לפעילות הדתית והכלכלית האינטנסיבית שהתנהלה במקדש, המילדות של באהו, מלאו את תפקידן בשם האלה ומקצוע המילדות היה חלק מתוך מערך השירותיים הרוחניים והפיזים שמהמאמינים והמאמינות של האלה קיבלו מהמקדש.
מיילדות במקרא - ממצאים ארכאולוגיים
ממצאים ארכאולוגיים שופכים אור נוסף על הבנת מקצוע המיילדות במקרא.
על פי מוזיאון ישראל נמצאו ביהודה בתקופת ימי הבית הראשון והתקופה הפרסית צלמיות לידה שבהן נראית אלה החופנת בזרועותיה את שדיה הגדולים.
הצלמיות נמצאו לרוב בשטחי המגורים הפרטיים.
צלמיות אלו מזוהות בדרך כלל עם האלה עשתרת או האלה אשרה השערת החוקרים היא כי אלו היו קמעות שנועדו להבטיח פוריות ושתפקיד הצלמיות היה להגן על האישה בעת לידה.
גם אצל עמי האזור היו מקובלות צלמיות ששימשו קמע לידה.
קמע הלידה מהמאה ה-13 לפני הספירה, מרבדים, הנמצא במוזיאון ישראל ומיוחס לתקופה הכלקוליתית והכנענית.
באתר מוזיאון ישראל נכתב: "צלמית נדירה זו של אלת פריון כנענית מתארת את גוף האלה מבפנים ומבחוץ בו-זמנית ברגע שהיא מכינה עצמה ללידת תאומים.
הצלמית מייצגת אולי את האשרה, המכונה "קדשה" וגם "רחמי" – בעלת הרחם – שילדה על-פי המיתוס את צמד האלים שחר ושלם.
על ירכי האלה נראים סמליה, העץ הקדוש ולצדו יעל.
הצלמית הייתה בוודאי קמע ליולדת."
בצלמית זאת ניתן לראות את הסימן הנראה כמו האות אומגה היוונית המופיע בתסרוקת של האלה.
אומגה - סמל האם הגדולה.
מופיע ביצוגים ויזואליים במסופטמיה החל מ 3000 לפנה"ס ובאופן נפוץ יותר מן האלף השני לפנה"ס.
באספה הכללית החמישים ותשע של המכון הארכאולוגי של אמריקה ב 1957, הם הגיעו למסקנה ש"...באהו או באבא, או גולה, אלת הלידה, החיים והריפוי.
החוקרים קישרו את הסמל שלה לתפקידה, וסימן האומגה הוסבר כזוג רצועות של חיתול לתינוק או חבל הטבור".
סימן האומגה, אות האם הגדולה המופיע על צלמית קמע לידה מרבדים הוא תזכורת למרחב תרבותי משותף עם השפעות הדדיות שהתקיים במזרח הקדום.
צלמית האלה המשמשת כקמע לידה הן ביהודה והן בערים הכנעניות מכונה כאמור "רחמי" במקביל על פי כתבים אכדיים "רחם רבא" הוא הרחם של האלה.
כפי שמפורט אצל יעקב קליין 2010, ואצל דבורה לדרמן דניאלי 2017.
הממצאים הארכאולוגיים מאזור יהודה מראים שלפחות חלק מהנשים השתמשו בקמע לידה עם דמותה של האלה.
בנוסף, אם המילדות שרו ליולדת סוג כלשהו של שיר לידה, הרי שבכל מקרה שבו הופיעה בשיר המילה "רחם" או "רחמי" הייתה בכך התייחסות הן לגופה של היולדת והן לאלה הגדולה, אלת הרחם, המעניקה סיוע דרך קמע הלידה.